Boriss Švānebahs
Boriss (Bernhards) Švānebahs (krievu: Борис Антонович Шванебах, vācu: Bernhard Schwanebach, dzimis 1823. gada 29. maijā, miris 1905. gada 8. februārī) bija Cēsīs dzimis vācbaltiešu izcelsmes Krievijas impērijas ģenerālis. 1849. gadā kā gvardes poručiks piedalījās Ungārijas 1848. gada revolūcijas apspiešanā, bet no 1854. līdz 1856. gadam kā gvardes pulkvedis - Krimas karā. No 1863. līdz 1874. gadam Švānebahs bija Aleksandra kara skolas Maskavā pirmais priekšnieks. 1892. gadā ieguva inženiera-ģenerāļa dienesta pakāpi.